Wikidata Ruricus
Res apud Vicidata repertae:Ruricus: imagoRuricus: imago
*Obitus*: 879; Novogardia Magna  

**Officium**

*Officium*: Grand Prince of Novgorod  
*Munus*: homo in re publica potens  

**Consociatio**

*Religio*: Paganismus
**Familia**

*Genitores*: ; Umila Gostomyslovna  
*Coniunx*: Efanda  
*Proles*: Inguarus  
*Familia*: Rurici domus
Ruricus in libro Царский титулярник (1672)
**Ruricus** (Ruthenice antique: Рюрикъ; natus circa 830, mortuus circa 879) ex annalibus est primus Novogardiae dux et conditor dynastiae Ruricidarum, ducum Rutheniae, Varegus genere.

Testimonium chronicale de Rurico
--------------------------------

Ex annalibus Ruthenicis, saeculo XII Kioviae scriptis, anno mundi 6367 (a.D. 859) *Varegi*, seu *Waregi* (quod verbum, sententia praevalenti sed non sola, Vicingos denotat), tributum ceperunt ex gentibus dicebantur *Čjudʹ*, *Slověni*, *Merę* et *Kriviči* (Ruthenice antique: Чюдь, Словѣни, Мерѧ, Кривичи – ex quibus, iudicio scientiae nostri temporis, prima et tertia gentes Finnicae, secunda et quarta Slavi sunt), quarum terrae nunc in Russia et partim in Ruthenia Alba sunt. Gentes illae anno mundi 6370 (a. D. 862) Varegos exturbaverant, sed quo facto bella intestina habuerunt, pro quorum remissione ducem invenire voluerunt. Quarum repraesentes idcirco ultra mare allati sunt ad Varegos gentis *Rusʹ* (Русь, cuius nominis versiones Latinae sunt *Rugi,* *Russi,* *Rutheni*), quos quaesiverunt duces illarum fieri.

Ob id tres fratres, quorum primarius fuit Ruricus, alius *Sineusʺ* (lingua Ruthenica vetere: Синеоусъ, in *Rerum Moscoviticarum Commentariis* Sigismundi de Herberstein *Sinaus* et in *Lexico Universali* Iohannis Hofmanni *Scianus* vocatur) et tertius *Truvorʺ* (lingua Ruthenica vetere: Труворъ, a Herberstein *Truwor* et a Hofmanno *Truborus* nominatur), "cum generibus suis" in terram invitatorium suorum venerunt et totos Varegos gentis Russorum (Ruthenorum) secum adduxerunt. Ex Varegis illis terra Russica (Ruthenica), Latine *Russia* seu *Ruthenia* dicitur, nomen suum accepit. *Sineusʺ* et *Truvorʺ* mortui sunt post annum secundum, quam adventus illorum fuerat, et Ruricus solus dux terrae illius factus est. Dux ille sedem suam initio Ladogae, dein Novogardiae habebat. Procuratores suos assignavit in urbes, illi dediticias (quae fuere Polotia Rutheniae Albae nostri temporis et Rostovia, Bielozera, Muromia certaequae aliae urbes Russiae hodiernae).

Anno mundi 6387 (anno 879), Ruricus mortuus est. Defectus aetatis plenae Rurici filii Inguari (vulgo *Igor*, seu a nonnullis Graecorum historicis *Inger* vocati) causa, Helgus (vulgo *Oleg*, gentilis monarchae vita defuncti) factus est dux Ruthenorum.

Opiniones historicorum de Rurico
--------------------------------

Opiniones in relatione ad narrationem chronicalem de Rurico et invitatione Varegis etiam inter se differunt. Nonnulli id, quod in annalibus scriptum est, credunt. Certi ex illis putant Varegos a Rurico ductos conditores regni Ruthenici (Russici) esse. Sed iudicio aliorum Varegi usurpaverunt dominationem in regno, quod iam exsisterat; postmodo fabula de vocatione illorum scripta est pro praeconio ducum Rutheniae, qui ex Varegis geniti sunt. Et Ruricus fortasse fictus est.

Notae
-----

1. ↑  De nomine: Ioannis Ludovici Godofredi *Archontologia cosmica sive Imperiorum, regnorum, principatuum, rerumque publicarum omnium per totum terrarum orbem commentarii luculentissimi...* Francofutri ad Moenum 1628, p. 468. (Textus apud *Google Books*).

Fontes
------

* Повѣсть времяньныхъ лѣтъ (Лѣтопись по Лаврентьевскому списку) - annales Ruthenici antiqui
* Повѣсть времяньныхъ лѣтъ (Лѣтопись по Ипатьевскому списку) - annales Ruthenici antiqui
* Большая Советская энциклопедия. 3-е изд. - *Encyclopaedia Sovietica Magna*, editio tertia
* *Rerum Moscoviticarum Commentarii* Sigismundi de Herberstein
* *Ruricus* - pagina e *Lexico Universali* Hofmanni
* Рюрик - pagina Vicipaediae Russicae de Rurico

Nexus externus
--------------


|  |  |
| --- | --- |
|  | **Vicimedia Communia** plura habent quae ad **Ruricum** spectant. |

|  |  |
| --- | --- |
|  | **Lexica biographica:**  Treccani • Большая российская энциклопедия • Gran Enciclopèdia Catalana • Encyclopædia Britannica • Deutsche Biographie • Store norske leksikon |